

**Πανεπιστήμιο Αιγαίου**

**Σχολή Ανθρωπιστικών Επιστημών**

# Τμήμα Επιστημών της Προσχολικής Αγωγής και του Εκπαιδευτικού Σχεδιασμού

# Καθηγητής Παναγιώτης Ι. Σταμάτης

Πρόεδρος ΤμήματοςΕπιστημών της Προσχολικής Αγωγής και του Εκπαιδευτικού Σχεδιασμού,

Διευθυντής Εργαστηρίου Πειραματικής Ψυχολογίας, Ψυχομετρικών Ερευνών και Κλινικών Εφαρμογών,

Αναπληρωτής Διευθυντής ΠΜΣ "Μοντέλα Σχεδιασμού και Ανάπτυξης Εκπαιδευτικών Μονάδων".

Λεωφόρος Δημοκρατίας 1,

|  |  |
| --- | --- |
| **ORCID iD:** <https://orcid.org/0000-0002-9459-7156>Researcher ID: D-8044-2019

|  |
| --- |
|  |

 |

GR-851 32, Ρόδος – Ελλάς

Γραφείο Α21

**Τηλέφωνο Γραφείου**: (0030) 2241099149

**Τηλέφωνο Κινητό: +30 6946095320**
**e-mail**: stamatis@rhodes.aegean.gr

**Μέλος του Διοικητικού Συμβουλίου της Παιδαγωγικής Εταιρείας Ελλάδος**

## Εκπαίδευση

 Γεννήθηκε στη Ρόδο, όπου και ολοκλήρωσε τις Διδακτορικές του Σπουδές, στο Πανεπιστήμιο Αιγαίου, εστιάζοντας στην Παιδαγωγική Επικοινωνία. Από το ίδιο Πανεπιστήμιο απέκτησε πτυχία στις Επιστήμες της Προσχολικής Αγωγής και της Δημοτικής Εκπαίδευσης και Δίπλωμα Μετεκπαίδευσης στη Γενική Αγωγή.

**Σπουδές:**

Διδακτορικό Δίπλωμα: Πανεπιστήμιο Αιγαίου, ΤΕΠΑΕΣ, «Παιδαγωγική Επικοινωνία» (1998-2003)
Δίπλωμα Μετεκπαίδευσης: Πανεπιστήμιο Αιγαίου, ΠΤΔΕ, Διδασκαλείο «Αλέξανδρος Δελμούζος»

 (2000-2002)

Πτυχίο: Πανεπιστήμιο Αιγαίου, ΠΤΔΕ (1992-1995)
Πτυχίο: Πανεπιστήμιο Αιγαίου, ΠΤΝ (1988-1992)

Πτυχίο: Παιδαγωγική Ακαδημία Μυτιλήνης (1985-1987)

## Πεδία διδακτικών αντικειμένων

**Παιδαγωγική Επικοινωνία στην Προσχολική και Πρωτοσχολική Εκπαίδευση**

 • Διδακτική Επικοινωνία • Διαπροσωπική Επικοινωνία • Επικοινωνία σε μικρές ομάδες

 • Επικοινωνία στην οικογένεια • Επικοινωνιακή Συμβουλευτική στην Εκπαίδευση

 • Οργανωσιακή Επικοινωνία • Επικοινωνία στη διαχείριση συγκρούσεων και άγχους στην Εκπαίδευση

 • Διαπολιτισμική Επικοινωνία • Θεωρίες και Μοντέλα Επικοινωνίας • Διοικητική Επικοινωνία

**Προσχολική και Πρώτη Σχολική Παιδαγωγική**

 • Επιστήμες της Αγωγής • Θεωρίες και Διαδικασίες Μάθησης • Σχεσιοδυναμική στην Εκπαίδευση

 • Αλληλεπιδράσεις στην αίθουσα διδασκαλίας • Διδακτική Επικοινωνία • Εκπαίδευση Εκπαιδευτικών

**Ψυχολογία και Επικοινωνία: Μη Λεκτική Συμπεριφορά**

 • Μη λεκτική Επικοινωνία • Λεκτική Επικοινωνία • Προβλήματα και Διαταραχές Επικοινωνίας

**Έρευνα στην Επικοινωνία Νηπιαγωγείου και Οικογένειας: Ψυχοπαιδαγωγικές διαστάσεις**

 • Επικοινωνία εκπαιδευτικών και γονέων • Επικοινωνιακές Πρακτικές και Διαδικασίες

## Ερευνητικά ενδιαφέροντα

 Ο Καθηγητής Παναγιώτης Ι. Σταμάτης εστιάζει το ερευνητικό του ενδιαφέρον στη διαπροσωπική επικοινωνία (face-to-face communication), προκειμένου να μελετήσει τις διαπροσωπικές σχέσεις και τα προβλήματα που αναπτύσσονται στην εκπαίδευση. Στο πλαίσιο των ερευνητικών του αναζητήσεων, δίνεται έμφαση σε νέα πεδία μελέτης και προσέγγισης της επικοινωνιακής διαδικασίας, τα οποία εμφανίζονται σε ποικίλα σχολικά περιβάλλοντα. Τέτοια πεδία μελέτης αποτελούν π.χ. η σχεσιακή επικοινωνία (relational communication), ο τρόπος με τον οποίο επηρεάζονται οι διαπροσωπικές αλληλεπιδράσεις, η διδακτική επικοινωνία (instructional communication), η διοικητική επικοινωνία (communication management) κ.ά.

 Εστιάζει, επίσης, στις επικοινωνιακές τεχνικές και διαδικασίες και στη διδακτική τους αποτελεσματικότητα. Η διδακτική επικοινωνία αποτελεί ερευνητικό πεδίο το οποίο μελετά τις αλληλεπιδράσεις που αναπτύσσονται σε διδακτικά και παιδαγωγικά περιβάλλοντα γενικότερα. Στο ερευνητικό πεδίο της διδακτικής επικοινωνίας εξετάζονται π.χ. τα χαρακτηριστικά της μοναδικότητας που έχει κάθε σχέση δασκάλου-μαθητή καθώς και οι επικοινωνιακές συμπεριφορές που αναπτύσσονται μεταξύ τους κατά τη διάρκεια του μαθήματος. Ως ερευνητής της διδακτικής επικοινωνίας, ο Δρ. Σταμάτης εστιάζει κυρίως το ενδιαφέρον του στο ρόλο της επικοινωνίας –ειδικότερα της μη λεκτικής επικοινωνίας- στη διαμόρφωση της διαπροσωπικής σχέσης δασκάλου-μαθητή ή δασκάλου-μαθητών, εντός και εκτός τάξης, αξιοποιώντας εμπειρικές, επισκοπικές ή/και ερευνητικές μεθόδους ανάλυσης περιεχομένου. Δίνει ιδιαίτερη προσοχή στις ερευνητικές μεθόδους που συνίστανται περισσότερο για τη μελέτη του πεδίου της διδακτικής επικοινωνίας καθώς και στην ενσωμάτωση στοιχείων διαθεματικότητας στην επικοινωνιακή έρευνα. Ενδιαφέρεται για την κατανόηση των επικοινωνιακών παραμέτρων με τις οποίες το σχολικό περιβάλλον και οι εκπαιδευτικοί μπορούν να επηρεάζουν το ενδιαφέρον και τη συμμετοχική διάθεση των νηπίων και των παιδιών της πρώτης σχολικής ηλικίας και με ποιο τρόπο αυτά επιδρούν στη μαθησιακή τους ικανότητα, όπως αυτή εκδηλώνεται στην αίθουσα διδασκαλίας.

 Τέλος, εστιάζει στην επικοινωνία που αναπτύσσεται στο οικογενειακό περιβάλλον (family communication). Εξετάζει τις επικοινωνιακές σχέσεις γονέων και εκπαιδευτικών και τον τρόπο που οι γονείς αντιλαμβάνονται τις σχολικές διαδικασίες και τις διδακτικές διεργασίες. Επίσης, πρόσφατα εστιάζει το ερευνητικό του ενδιαφέρον στις επικοινωνιακές στρατηγικές που αναπτύσσονται στην εκπαιδευτική διοίκηση (school headteachership, school management), στο σχολικό εκφοβισμό (school bullying), στην προσωπική επικοινωνιακή επάρκεια (communication competence), η οποία αναφέρεται την επικοινωνιακή ετοιμότητα των ανθρώπων, τη θέληση-προθυμία και την ικανότητά τους να επικοινωνούν αλλάζοντας τον τρόπο σκέψης τους. Τέλος, μελετά τα κίνητρα επικοινωνίας, τις επικοινωνιακές διαφορές σε σχέση με τη μαθησιακή ικανότητα, τις διαταραχές και τα προβλήματα επικοινωνίας που εμφανίζονται στο σχολικό και οικογενειακό περιβάλλον, δημιουργώντας συγκρουσιακές καταστάσεις κ.ά.

Διδακτική εμπειρία / Επίβλεψη εργασιών

**Πρωτοβάθμια Εκπαίδευση** (1989-2012)

 • Δάσκαλος σε Δημοτικό Σχολείο • Διευθυντής Δημοτικού Σχολείου

 • Προϊστάμενος Γραφείου Εκπαίδευσης • Σχολικός Σύμβουλος

**Τριτοβάθμια Εκπαίδευση** (2004 - Σήμερα)

 **Πανεπιστήμιο Αιγαίου**

 • Τμήμα Επιστημών της Προσχολικής Αγωγής και του Εκπαιδευτικού σχεδιασμού (2004-Σήμερα)

 • Διδασκαλείο «Αλέξανδρος Δελμούζος» (2006-2008, 2011-2012)

 • Διδασκαλείο «Κωνσταντίνος Καραθεοδωρή» (2004-2011)

 • Πρόγραμμα Μεταπτυχιακών Σπουδών «Περιβαλλοντική Εκπαίδευση» (2004-Σήμερα)

 • Πρόγραμμα Μεταπτυχιακών Σπουδών «Μοντέλα Σχεδιασμού και Ανάπτυξης Εκπαιδευτικών Μονάδων» (2004-Σήμερα)

 • Πρόγραμμα Μεταπτυχιακών Σπουδών «Διδακτική Θετικών Επιστημών και Νέες Τεχνολογίες στην Εκπαίδευση: Διαθεματική Προσέγγιση» (2014-Σήμερα)

 • Επίβλεψη/ συν-επίβλεψη πάνω από 250 Μεταπτυχιακές Διπλωματικές Εργασίες (2004-Σήμερα)

 • Επίβλεψη/συν-επίβλεψη και αξιολόγηση σε περισσότερες από 10 Διδακτορικές Διατριβές (2012-Σήμερα) και επίβλεψη 1 μεταδιδακτορικής έρευνας

 **Αριστοτέλειο Πανεπιστήμιο Θεσσαλονίκης & Πανεπιστήμιο Αιγαίου**

 • Πρόγραμμα Μεταπτυχιακών Σπουδών «Ψυχοπαιδαγωγική της Ένταξης: Ένα σχολείο για όλους» (2008-2015)

 **Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.)**

 • Πρόγραμμα Επιμόρφωσης και Παιδαγωγικής Κατάρτισης (2013-2015)

 **Εθνικό και Καποδιστριακό Πανεπιστήμιο Αθηνών & Πανεπιστήμιο Πειραιά Τεχνολογικού Τομέα**

• Πρόγραμμα Μεταπτυχιακών Σπουδών (ΠΜΣ) «Εκπαιδευτική Τεχνολογία και Ανάπτυξη Ανθρώπινων

 Πόρων» (2015)

• Διϊδρυματικό Πρόγραμμα Μεταπτυχιακών (ΔΠΜΣ) «Σχολική Συμβουλευτική και Καθοδήγηση» του

 Παιδαγωγικού Τμήματος Δημοτικής Εκπαίδευσης του Πανεπιστημίου Αθηνών σε συνεργασία με το

 Τμήμα Ψυχολογίας του Πανεπιστημίου Κύπρου (2021)

 **Προσκεκλημένος ομιλητής και διδάσκων Erasmus+**

 • University of Berlin • University of Potsdam • University of Tubingen

 • University of Hamburg • University of Erfurt • University of Bari

 • University of Education Upper Austria

 **Hellenic American College**

(in cooperation with Hellenic American University, Nashua, New Hampshire, USA)

 • Πρόγραμμα «The Rhodes Experience Program» (2018)

 **Ανοικτό Πανεπιστήμιο Κύπρου**

 • Πρόγραμμα Μεταπτυχιακών Σπουδών *«Επικοινωνία και Νέα Δημοσιογραφία»* (2018-2019) – Επισκέπτης Καθηγητής

**Εκπαίδευση Ενηλίκων** (2004 - Σήμερα)

 **Προγράμματα Ινστιτούτων, Εκπαιδευτικών και Επιμορφωτικών Οργανισμών**

 • Πρόγραμμα Ακαδημαϊκής Αναβάθμισης Νηπιαγωγών, Πανεπιστήμιο Αιγαίου

 • Πρόγραμμα Επιμόρφωσης Εκπαιδευτικών Πρωτοβάθμιας (Προσχολικής και Σχολικής) και Δευτεροβάθμιας Εκπαίδευσης των: Περιφερειακό Επιμορφωτικό Κέντρο (ΠΕΚ) Πειραιά, Οργανισμός Επιμόρφωσης Εκπαιδευτικών (Ο.ΕΠ.ΕΚ.), Παιδαγωγικό Ινστιτούτο (ΠΙ).

 • Πρόγραμμα Επιμόρφωσης Εκπαιδευτικών στην Ειδική Αγωγή, Πανεπιστήμιο Αιγαίου

 • Πρόγραμμα Επιμόρφωσης Εκπαιδευτών στη Διαβίου Εκπαίδευση, Ινστιτούτο Διαρκούς Εκπαίδευσης Εκπαιδευτικών (Ι.Δ.ΕΚ.Ε.)

 • Πρόγραμμα Επιμόρφωσης Εκπαιδευτικών και Υπαλλήλων Δημόσιων Οργανισμών, Διαβαλκανικό Ινστιτούτο Δημόσιας Διοίκησης (Δ.Ι.Δ.Δ.)

 • Πρόγραμμα Επιμόρφωσης Υπαλλήλων Δημόσιων Οργανισμών, Εθνικό Κέντρο Δημόσιας Διοίκησης και Αυτοδιοίκησης (Ε.Κ.Δ.Δ.Α.) – Ινστιτούτο Επιμόρφωσης (ΙΝ.ΕΠ.)

 • Επιμορφωτικά προγράμματα εξ’ αποστάσεως του Πανεπιστημίου Αιγαίου (Σχολική Ψυχολογία, Εκπαίδευση Ενηλίκων) ως διδάσκων και συγγραφέας επιμορφωτικού υλικού.

**Συμμετοχές** (1998 - Σήμερα)

 • Σε δεκάδες διεθνή και πανελλήνια συνέδρια ως εισηγητής ή/και ως μέλος οργανωτικών και επιστημονικών επιτροπών

 • Σε εκπαιδευτικά και ερευνητικά προγράμματα (projects) ως συμμετέχων ή/και ως ερευνητής

 • Σε διάφορους οργανισμούς, φορείς, ιδρύματα και Πανεπιστήμια της Ελλάδας και του εξωτερικού ως προσκεκλημένος ομιλητής

 • Σε ελληνικά και διεθνή επιστημονικά περιοδικά (journals) και συλλογικούς τόμους ως κριτής (reviewer), συγγραφέας (author), συν-συγγραφέας (co-author), εκδότης (editor) ή συν-εκδότης (co-editor).

## Δημοσιεύσεις

 Ο Καθηγητής Παναγιώτης Ι. Σταμάτης έχει δημοσιεύσει παιδαγωγικά βιβλία (μόνος ή/και με συνεργάτες), δεκάδες άρθρα και κεφάλαια σε ελληνικά ή/και διεθνή επιστημονικά περιοδικά, πρακτικά συνεδρίων, συλλογικούς τόμους κ.ά. έντυπα. Ενδεικτικές δημοσιεύσεις του:

**Βιβλία και επιμέλειες βιβλίων**:

• **Σταμάτης, Π. Ι.** (2005). *Παιδαγωγική Μη Λεκτική Επικοινωνία: Ο ρόλος της απτικής συμπεριφοράς στην Προσχολική και Πρωτοσχολική Εκπαίδευση.* Αθήνα: Ατραπός. ISBN 978-960-6622-39-7

• **Σταμάτης, Π. Ι.** (2009; 2011). *Παιδαγωγική Επικοινωνία στην Προσχολική και Πρωτοσχολική Εκπαίδευση* (2009-1η εκδ.), Αθήνα: Ατραπός. ISBN 978-960-459-065-0, (2011-2η εκδ.), Αθήνα: Διάδραση. ISBN 978-960-9541-41-1

• **Σταμάτης, Π. Ι.** (2012). *Επικοινωνία στην Εκπαιδευτική και Διοικητική Διαδικασία: Βασικές έννοιες και στρατηγικές.* Αθήνα: Διάδραση. ISBN 978-960-954-179-4

• **Σταμάτης, Π. Ι.** (2013). *Επικοινωνία στην Εκπαίδευση*. Αθήνα: Διάδραση. ISBN 978-618-5059-06-4

• Kοντάκος, A., & **Σταμάτης, Π. Ι.** (2014, Επιμ.). *Μη Λεκτική Επικοινωνία στην Εκπαίδευση: Θεωρία και Πράξη.* Αθήνα: Διάδραση. ISBN 978-960-5059-35-4

• **Σταμάτης, Π. Ι.** (2015). *Προσχολική και Πρωτοσχολική Παιδαγωγική: Επικοινωνιακές διαστάσεις της εκπαιδευτικής διαδικασίας.* Αθήνα: Διάδραση. ISBN 978-960-5059-27-9

• Kοντάκος, A., & **Σταμάτης, Π. Ι.** (2017, Επιμ.). *Θεωρίες και Μοντέλα Επικοινωνίας στην Εκπαίδευση.* Αθήνα: Διάδραση. ISBN 978-618-5059-60-6

• **Stamatis, P. J.**, & Nikolaou, E. N. (2018, Eds.). *Violent Communication and Bullying in Early Childhood Education*. USA, NY: Nova Science Publishers. ISBN 978-1-53613-977-8

• **Stamatis, P. J**. & Nikolaou, E. N. (2020). *Communication and Mental Health Promotion in Early Childhood Education*. USA, NY: Nova Science Publishers.ISBN 978-1-53618-509-6

• Κοντάκος, Α. Θ., & **Σταμάτης, Π. Ι.** (2020, Επιμ.). Επιστημονική επιμέλεια του 3ου συλλογικού τόμου της σειράς "Επικοινωνία και Εκπαίδευση", *Θέματα Θεωρίας και Ερευνητικής Μεθοδολογίας της Επικοινωνίας στην Εκπαίδευση.*Αθήνα: Διάδραση. ISBN 978-960-9541-10-7

• **Σταμάτης, Π. Ι.**, & Νικολάου, Ε.N. (2022). *Το Νηπιαγωγείο του 21ου αιώνα: Θέματα επικοινωνίας και συμβουλευτικής στην προσχολική αγωγή και την πρωτοσχολική εκπαίδευση.* Αθήνα: Gutenberg. ISBN 978-960-01-2363-0

• **Σταμάτης, Π. Ι.**, & Νικολάου, Ε. Ν. (2022, Επιμ.). *Συμβουλευτική και επικοινωνία στην εκπαίδευση.* Αθήνα: Διάδραση. ISBN 978-960-646-020-3

 **Κεφάλαια σε βιβλία**, **άρθρα**, **πρακτικά συνεδρίων** κ.ά. δημοσιευμένο έργο.

 Οι περισσότερες από τις 150 και πλέον επιστημονικές δημοσιεύσεις του Καθηγητή Παναγιώτη Ι. Σταμάτη αναφέρονται σε έρευνες που εστιάζουν στην απτική συμπεριφορά των εκπαιδευτικών, στη διδακτική αμεσότητα, στο bullying και στην επικοινωνία που αναπτύσσεται στο σχολικό και οικογενειακό περιβάλλον δίνοντας έμφαση στην Προσχολική Εκπαίδευση κ.ά. Εστιάζουν, επίσης, σε επικοινωνιακές συμπεριφορές που εμφανίζονται κατά τη διδακτική διαδικασία εντός των αιθουσών προσχολικής αγωγής και γενικότερα σε όλες τις σχολικές αίθουσες. Πολλές δημοσιεύσεις του αναφέρονται, επίσης, στην ιστορική διερεύνηση της εισαγωγής θεμάτων Μη Λεκτικής Επικοινωνίας στην ελληνική εκπαίδευση και σε θέματα που εμπίπτουν ευρύτερα στο επιστημονικό πεδίο της Επικοινωνίας στην Εκπαίδευση. Πιο συγκεκριμένα και ενδεικτικά, το ερευνητικό του έργο βρίσκεται δημοσιευμένο σε βιβλία (μονογραφίες και συλλογικούς τόμους εντός στην Ελλάδα, στις ΗΠΑ κ.ά. χώρες) και στα ακολούθως εμφανιζόμενα, διεθνή, επιστημονικά περιοδικά: *Electronic Journal of Research in Educational Psychology; European Journal of Child Development, Education and Psychopathology; The International Journal of Early Childhood Learning; Asian Education Studies; International Journal of Criminology and Sociology; Journal of Criminology and Forensic Studies; European Journal of Education and Pedagogy; International Journal of Childhood Education κ.π.ά.* Επίσης, το ερευνητικό του έργο βρίσκεται δημοσιευμένο σε πρακτικάσυνεδρίων που πραγματοποιήθηκαν στην Ελλάδα ή/και στο εξωτερικό από την Παιδαγωγική Εταιρεία Ελλάδος, από ακαδημαϊκούς φορείς ή/και άλλους οργανισμούς, από την *European Educational Research Association (EERA)* κ.π.ά.

Βραβεία και «κοινωνική προσφορά»

 Ο Καθηγητής Δρ. Παναγιώτης Ι. Σταμάτης έχει βραβευθεί τόσο για το συγγραφικό του έργο όσο και την «κοινωνική προσφορά» του από τοπικούς και εθνικούς φορείς της Ελλάδας. Έχει συμμετάσχει, επί σειρά ετών, σε δραστηριότητες κοινωνικού χαρακτήρα ως Αντιδήμαρχος του Δήμου Ρόδου, ως Πρόεδρος ή/και ως Μέλος Δημοτικών Επιτροπών ή Οργανισμών, με αντικείμενα την Παιδεία (Εκπαίδευση) και τον Πολιτισμό. Επίσης, επί σειρά ετών, διετέλεσε Πρόεδρος ή/και Μέλος σε Διοικητικά κ.ά. Συμβούλια Οργανισμών, Βιβλιοθηκών, Συλλόγων ή/και άλλων Δημοτικών ή Δημόσιων Υπηρεσιών, εποπτευόμενων από το ελληνικό Υπουργείο Παιδείας.